+-----------------------------------------------------------------------+
| 12. ฐานะการเงินและผลการดำเนินงาน                                        |
+-----------------------------------------------------------------------+

+-----------------------------------------------------------------------+
| 12.1 งบการเงิน                                                         |
+-----------------------------------------------------------------------+

12.1.1 สรุปรายงานการสอบบัญชี

ผู้สอบบัญชีสำหรับงบการเงินของบริษัทฯสำหรับปีบัญชีสิ้นสุดวันที่ 31 ธันวาคม 2547 ถึงปี 2549
ได้แก่ นายจำรัส ปิงคลาศัย ผู้สอบบัญชีรับอนุญาตเลขทะเบียน 1470 แห่งบริษัท จำรัส ซีพีเอ จำกัด
โดยสามารถสรุปได้ดังนี้

งบการเงินของบริษัทฯสำหรับปีบัญชีสิ้นสุดวันที่ 31 ธันวาคม 2547 และ 2548

ผู้สอบบัญชีได้ตรวจสอบงบการเงินของบริษัทฯได้ให้ความเห็นว่า
งบการเงินดังกล่าวแสดงผลการดำเนินงาน
และกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

งบการเงินของบริษัทฯสำหรับปีบัญชีสิ้นสุดวันที่ 31 ธันวาคม 2549

ผู้สอบบัญชีได้สอบทานงบการเงินของบริษัทฯได้ให้ความเห็นว่า
งบการเงินดังกล่าวแสดงผลการดำเนินงาน
และกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

2.  ตารางสรุปงบการเงิน

งบดุล

หน่วย : พันบาท

  --------------------------- ------------ -------- ------------ -------- ------------ --------
  สินทรัพย์                      ปี 2547       ร้อยละ    ปี 2548       ร้อยละ    ปี 2549       ร้อยละ

  สินทรัพย์หมุนเวียน                                                                        

  เงินสดและเงินฝากสถาบันการเงิน   11,360.74    1.65     28,666.28    3.55     22,100.15    2.28

  ลูกหนี้การค้า-สุทธิ               101,206.09   14.69    170,849.79   21.18    250,319.90   25.82

  สินค้าคงเหลือ                  110,835.67   16.09    131,972.57   16.36    130,995.43   13.51

  ลูกหนี้กรมสรรพากร              5,075.39     0.73     3,628.79     0.45     3,687.34     0.38

  เงินทดรองจ่าย                 1,288.47     0.19     739.27       0.09     715.26       0.07

  ค่าใช้จ่ายล่วงหน้า               2,058.38     0.30     2,343.77     0.29     3,897.34     0.40

  สินทรัพย์หมุนเวียนอื่น             1,383.50     0.20     2,167.52     0.27     5,140.19     0.53

  รวมสินทรัพย์หมุนเวียน            233,208.24   33.85    340,367.98   42.19    416,855.61   42.99

  สินทรัพย์ไม่หมุนเวียน                                                                      

  เงินลงทุนระยะยาว              26,827.75    3.89     31,980.70    3.96     37,317.21    3.85

  ที่ดิน อาคาร และอุปกรณ์-สุทธิ      423,522.98   61.48    419,695.86   52.02    491,020.73   50.64

  สินทรัพย์ไม่หมุนเวียนอื่น           5,366.35     0.78     14,793.15    1.83     24,443.43    2.52

  รวมสินทรัพย์ไม่หมุนเวียน          455,717.07   66.15    466,469.71   57.81    552,781.37   57.01

  รวมสินทรัพย์                   688,925.32   100.00   806,837.69   100.00   969,636.98   100.00
  --------------------------- ------------ -------- ------------ -------- ------------ --------

หน่วย : พันบาท

  ------------------------------------------- ------------ ------- ------------ ------- ------------ -------
  หนี้สิน                                        ปี 2547       ร้อยละ   ปี 2548       ร้อยละ   ปี 2549       ร้อยละ

  หนี้สินหมุนเวียน                                                                                        

  เงินเบิกเกินบัญชีและเงินกู้ยืมระยะสั้นจากสถาบันการเงิน   219,668.47   31.89   299,513.34   37.12   379,671.21   39.16

  เจ้าหนี้การค้า                                  92,062.19    13.36   78,672.02    9.75    89,530.01    9.23

  เงินกู้ยืมระยะยาวที่ถึงกำหนดชำระภายในหนึ่งปี          26,758.72    3.88    57,911.61    7.18    88,620.50    9.14

  เจ้าหนี้ค่าก่อสร้างที่ถึงกำหนดชำระภายในหนึ่งปี          312.50       0.05    -            -       -            -

  เจ้าหนี้เช่าซื้อที่ถึงกำหนดชำระภายในหนึ่งปี             1,684.28     0.24    1,709.07     0.21    1,322.73     0.14

  เงินกู้ยืมจากบุคคลที่เกี่ยวข้องกัน                     -            -       -            -       -            -

  ค่าใช้จ่ายค้างจ่าย                               14,934.04    2.17    25,777.56    3.19    24,817.76    2.56

  หนี้สินหมุนเวียนอื่น                               5,849.21     0.85    5,243.53     0.65    4,078.54     0.42

  รวมหนี้สินหมุนเวียน                              361,269.40   52.44   468,827.13   58.11   588,040.75   60.65

  หนี้สินไม่หมุนเวียน                                                                                      

  เงินกู้ยืมระยะยาว                               229,011.35   33.24   190,506.18   23.61   211,352.12   21.80

  เจ้าหนี้ค่าก่อสร้าง                               1,413.06     0.21    -            -       -            -

  เจ้าหนี้เช่าซื้อ                                  -            -       1,748.18     0.22    425.45       0.04

  รวมหนี้สินไม่หมุนเวียน                            230,424.41   33.45   192,254.35   23.83   211,777.56   21.84

  รวมหนี้สิน                                     591,693.81   85.89   661,081.48   81.93   799,818.32   82.49
  ------------------------------------------- ------------ ------- ------------ ------- ------------ -------

หน่วย : พันบาท

  ------------------------ ------------ -------- ------------ -------- ------------ --------
  ส่วนของผู้ถือหุ้น              ปี 2547       ร้อยละ    ปี 2548       ร้อยละ    ปี 2549       ร้อยละ

  ทุนจดทะเบียน                                                                        

  หุ้นสามัญ 128,000,000 หุ้น    -            -        -            -        128,000.00   -
  มูลค่าหุ้นละ 1 บาท                                                                    

  หุ้นสามัญ 85,000,000 หุ้น     -            -        85,000.00    -        -            -
  มูลค่าหุ้นละ 1 บาท                                                                    

  หุ้นสามัญ 6,200,000 หุ้น      62,000.00    -        -            -        -            -
  มูลค่าหุ้นละ 10 บาท                                                                   

  หุ้นสามัญ 3,100,000 หุ้น      -            -        -            -        -            -
  มูลค่าหุ้นละ 10 บาท                                                                   

  ทุนที่ออกและเรียกชำระแล้ว                                                              

  หุ้นสามัญ 93,000,000 หุ้น     -            -        -            -        93,000.00    9.59
  มูลค่าหุ้นละ 1 บาท                                                                    

  หุ้นสามัญ 62,000,000 หุ้น     -            -        62,000.00    7.68     -            -
  มูลค่าหุ้นละ 1 บาท                                                                    

  หุ้นสามัญ 6,200,000 หุ้น      62,000.00    9.00     -            -        -            -
  มูลค่าหุ้นละ 10 บาท                                                                   

  หุ้นสามัญ 3,100,000 หุ้น      -            -        -            -        -            -
  มูลค่าหุ้นละ 10 บาท                                                                   

  กำไรสะสม                                                                          

  จัดสรรแล้ว                                                                          

  ทุนสำรองตามกฎหมาย         3,100.00     0.45     4,600.00     0.57     8,520.00     0.88

  ยังไม่ได้จัดสรร              32,131.51    4.66     79,156.21    9.81     68,298.66    7.04

  รวมส่วนของผู้ถือหุ้น           97,231.51    14.11    145,756.21   18.07    169,818.66   17.51

  รวมหนี้สินและส่วนของผู้ถือหุ้น    688,925.32   100.00   806,837.69   100.00   969,636.98   100.00
  ------------------------ ------------ -------- ------------ -------- ------------ --------

งบกำไรขาดทุน

หน่วย : พันบาท

  ---------------------------- ------------- -------- -------------- -------- -------------- --------
  งบกำไรขาดทุน                  ปี 2547        ร้อยละ    ปี 2548         ร้อยละ    ปี 2549         ร้อยละ

  รายได้                                                                                      

  รายได้จากการขาย               817,255.67    100.00   1,326,162.55   100.00   1,350,137.80   100.00

  ดอกเบี้ยรับ                     258.69        0.03     409.71         0.03     1,482.07       0.11

  กำไร(ขาดทุน)จากอัตราแลกเปลี่ยน   (5,984.90)    (0.73)   (2,425.09)     (0.18)   8,911.13       0.66

  กำไรจากการจำหน่ายสินทรัพย์       126.50        0.02     887.90         0.07     71.49          0.01

  รายได้อื่นๆ                     1,819.35      0.22     212.55         0.02     1,996.15       0.15

  รวมรายได้                     813,475.30    99.54    1,325,247.62   99.93    1,362,598.64   100.92

  ค่าใช้จ่าย                                                                                    

  ต้นทุนขาย                      698,886.60    85.52    1,137,668.43   85.79    1,181,908.57   87.54

  ค่าใช้จ่ายในการขายและบริหาร      72,862.62     8.92     86,342.86      6.51     88,187.86      6.53

  ค่าตอบแทนกรรมการ              0.00          -        750.00         0.06     1,070.00       0.08

  รวมค่าใช้จ่าย                   771,749.21    94.43    1,224,761.29   92.35    1,271,166.44   94.15

  กำไร (ขาดทุน) ก่อนดอกเบี้ยจ่าย    41,726.09     5.11     100,486.34     7.58     91,432.21      6.77

  ดอกเบี้ยจ่าย                    (13,222.44)   (1.62)   (22,201.64)    (1.67)   (36,369.75)    (2.69)

  กำไร (ขาดทุน) สุทธิ             28,503.65     3.49     78,284.70      5.90     55,062.46      4.08

  กำไรสุทธิต่อหุ้นขั้นพื้นฐาน           6.89          -        1.26           -        0.59           -

  มูลค่าหุ้น (บาท)                 10.00         -        1.00           -        1.00           -
  ---------------------------- ------------- -------- -------------- -------- -------------- --------

งบกระแสเงินสด

หน่วย : พันบาท

  ---------------------------------------------------------- ------------- ------------- -------------
  งบกระแสเงินสด                                               ปี 2547        ปี 2548        ปี 2549

  กระแสเงินสดจากกิจกรรมดำเนินงาน                                                            

  กำไรสุทธิ                                                    28,503.65     78,284.70     55,062.46

  รายการปรับปรุงกระทบกำไรสุทธิเป็นเงินสดรับ (จ่าย)                                               
  จากกิจกรรมดำเนินงาน:                                                                     

  ค่าเสื่อมราคา                                                 40,505.47     57,562.60     59,699.30

  (กำไร) ขาดทุนจากอัตราแลกเปลี่ยน                                442.46        1,399.40      942.03

  กำไรจากการจำหน่ายทรัพย์สิน                                     (126.50)      (887.90)      (71.49)

  หนี้สงสัยจะสูญ                                                 3,896.49      -             -

  กำไรจากการดำเนินงานก่อนการเปลี่ยนแปลงในสินทรัพย์และหนี้สินดำเนินงาน   73,221.57     136,358.79    115,632.30

  สินทรัพย์ดำเนินงาน (เพิ่มขึ้น) ลดลง                                                            

  ลูกหนี้การค้า – สุทธิ                                            (74,535.55)   (69,828.31)   (81,579.54)

  สินค้าคงเหลือ                                                 (73,990.20)   (21,136.90)   977.14

  ลูกหนี้กรมสรรพากร                                             2,301.35      1,446.61      (58.55)

  เงินทดรองจ่าย                                                74.82         549.20        24.00

  ค่าใช่จ่ายล่วงหน้า                                              (125.08)      (285.39)      (1,553.58)

  สินทรัพย์หมุนเวียนอื่น                                            (763.12)      (784.02)      (2,972.68)

  หนี้สินดำเนินงานเพิ่มขึ้น (ลดลง)                                                               

  เจ้าหนี้การค้า                                                 40,184.81     (13,256.21)   12,025.39

  เงินกู้ยืมระยะสั้นจากบุคคลที่เกี่ยวข้องกัน                              (3,100.00)    -             -

  ค่าใช้จ่ายค้างจ่าย                                              (536.98)      10,843.52     (959.80)

  หนี้สินหมุนเวียนอื่น                                              2,878.81      (605.68)      (1,164.99)

  เงินสดสุทธิได้มาจาก (ใช้ไปใน) กิจกรรมดำเนินงาน                    (34,389.56)   43,301.61     40,369.70
  ---------------------------------------------------------- ------------- ------------- -------------

หน่วย : พันบาท

  --------------------------------------- -------------- ------------- --------------
  งบกระแสเงินสด                            ปี 2547         ปี 2548        ปี 2549

  กระแสเงินสดจากกิจกรรมลงทุน                                              

  ขายยานพาหนะ                             -              803.74        70.09

  ขายเครื่องจักรและอุปกรณ์                     -              50.00         0.00

  ขายทรัพย์สินระหว่างสร้าง                     95.70          2,475.52      0.00

  ซื้อยานพาหนะ                              (690.34)       (2,924.75)    -

  ซื้อเครื่องจักรและอุปกรณ์                      (45,823.71)    (8,577.84)    (95,375.37)

  ซื้อทรัพย์สินระหว่างสร้าง                      (215,983.35)   (44,541.25)   (35,647.40)

  ซื้ออาคารและโรงงาน                        -              -             -

  ซื้อเครื่องตกแต่ง                            -              (133.00)      -

  เงินฝากประจำที่มีภาระผูกพันเพิ่มขึ้น              (3,032.80)     (5,152.94)    (5,336.51)

  เงินประกันสัญญาเช่า (เพิ่มขึ้น) ลดลง            (200.00)       204.50        -

  เงินมัดจำเครื่องจักรและอุปกรณ์ (เพิ่มขึ้น) ลดลง    21,376.24      (9,798.92)    (8,471.39)

  สินทรัพย์ไม่หมุนเวียนอื่น (เพิ่มขึ้น) ลดลง          3,209.69       167.61        (1,178.88)

  เงินสดสุทธิได้มาจาก (ใช้ไปใน) กิจกรรมลงทุน     (241,048.57)   (67,427.33)   (145,939.47)

  กระแสเงินสดจากกิจกรรมจัดหาเงิน                                           

  รับจากการออกหุ้นทุน                         31,000.00      -             -

  รับเงินเบิกเกินบัญชีและเงินกู้ยืมจากสถาบันการเงิน   154,544.08     79,844.87     80,157.87

  เจ้าหนี้ค่าก่อสร้าง                           (5,250.00)     (312.50)      0.00

  เจ้าหนี้เช่าซื้อเพิ่มขึ้น (ลดลง)                  (1,557.33)     359.90        (1,709.07)

  รับ (จ่าย) เงินกู้ระยะยาว                    148,331.63     (8,701.02)    51,554.83

  จ่ายเงินปันผล                              (50,995.00)    (29,760.00)   (31,000.00)

  เงินสดสุทธิได้มาจาก (ใช้ไปใน) กิจกรรมจัดหาเงิน  276,073.38     41,431.26     99,003.63
  --------------------------------------- -------------- ------------- --------------

หน่วย : พันบาท

  ---------------------------------------------- ------------ ------------ ------------
  งบกระแสเงินสด                                   ปี 2547       ปี 2548       ปี 2549

  เงินสดและรายการเทียบเท่าเงินสดเพิ่มขึ้น (ลดลง) สุทธิ     635.25       17,305.54    (6,566.14)

  เงินสดและรายการเท่าเงินสด ณ วันต้นงวด               10,725.50    11,360.74    28,666.28

  เงินสดและรายการเทียบเท่าเงินสด ณ วันสิ้นงวด           11,360.74    28,666.29    22,100.15

                                                                           

  การเปิดเผยข้อมูลเงินสดที่จ่ายเกี่ยวกับกระแสเงินสดเพิ่มเติม                             

  ดอกเบี้ยจ่าย                                      12,142.83    21,375.09    35,592.46

  ภาษีเงินได้ถูกหัก ณ ที่จ่าย                            6.42         2.94         10.85
  ---------------------------------------------- ------------ ------------ ------------

3.  อัตราส่วนทางการเงินที่สำคัญ

  ----------------------------------- ------ ----------- ----------- -----------
  อัตราส่วนทางการเงิน                    หน่วย   ปี 2547      ปี 2548      ปี 2549

  อัตราส่วนสภาพคล่อง (Liquidity Ratio)                                  

  อัตราส่วนสภาพคล่อง                     เท่า    0.65        0.73        0.71

  อัตราส่วนสภาพคล่องหมุนเร็ว               เท่า    0.34        0.44        0.49

  อัตราส่วนสภาพคล่องกระแสเงินสด           เท่า    0.03        0.06        0.08

  อัตราส่วนหมุนเวียนลูกหนี้การค้า             เท่า    12.31       9.75        6.41

  ระยะเวลาเก็บหนี้เฉลี่ย                   วัน     29.66       37.44       56.93

  อัตราส่วนหมุนเวียนสินค้าคงเหลือ            เท่า    9.46        9.37        8.99

  ระยะเวลาขายสินค้าเฉลี่ย                 วัน     38.56       38.95       40.61

  อัตราส่วนหมุนเวียนเจ้าหนี้                 เท่า    11.28       15.53       14.05

  ระยะเวลาชำระหนี้                      วัน     32.36       23.50       25.97

  วงจรเงินสด                           วัน     35.86       52.89       71.56

  อัตราส่วนความสามารถในการทำกำไร                                       
  (Profitability Ratio)                                              

  อัตรากำไรขั้นต้น                        %      14.48       14.21       12.46

  อัตรากำไรจากการดำเนินงาน              %      5.57        7.70        5.85

  อัตรากำไรสุทธิ                         %      3.49        5.90        4.04

  อัตราผลตอบแทนผู้ถือหุ้น                   %      29.32       53.71       34.90

  อัตราส่วนแสดงประสิทธิภาพในการดำเนินงาน                                  
  (Efficiency Ratio)                                                 

  อัตราผลตอบแทนจากสินทรัพย์               %      5.51        10.47       6.20

  อัตราผลตอบแทนจากสินทรัพย์ถาวร           %      8.02        16.98       10.80

  อัตราการหมุนของสินทรัพย์                 เท่า    1.58        1.77        1.53

  อัตราส่วนวิเคราะห์นโยบายทางการเงิน                                      
  (Financial Ratio)                                                  

  อัตราส่วนหนี้สินต่อส่วนของผู้ถือหุ้น            เท่า    6.09        4.54        4.71

  อัตราส่วนความสามารถในการจ่ายดอกเบี้ย     เท่า    3.16        4.53        1.26

  อัตราการจ่ายปันผล                      %      178.91      38.02       112.60
  ----------------------------------- ------ ----------- ----------- -----------

* ปรับการคำนวณเป็นรายปีเพื่อการเปรียบเทียบ

+-----------------------------------------------------------------------+
| 12.2 คำอธิบายและการวิเคราะห์ฐานะการเงินและผลการดำเนินงาน                   |
+-----------------------------------------------------------------------+

ภาพรวมผลการดำเนินงานที่ผ่านมา

บริษัทฯดำเนินธุรกิจผลิตและส่งออกผลิตภัณฑ์ถุงพลาสติกจำหน่ายในต่างประเทศทั้งหมด
โดยสามารถแบ่งผลิตภัณฑ์หลักได้ 2 ประเภท ได้แก่ 1)
ผลิตภัณฑ์ถุงพลาสติกที่ผลิตจากกลุ่มเม็ดพลาสติกโพลีเอธิลีนประเภทความหนาแน่นสูง (HDPE) ได้แก่
ถุงถนอมอาหาร และถุงใส่ขยะชนิดม้วน 2)
ผลิตภัณฑ์ถุงพลาสติกที่ผลิตจากกลุ่มเม็ดพลาสติกโพลีเอธิลีนประเภทความหนาแน่นต่ำ (LDPE) ได้แก่
ถุงถนอมอาหาร ถุงซิป (ชนิดปิด-เปิดในตัว) ถุงใส่ผักผลไม้ และถุงขยะบางประเภท

บริษัทฯทำการผลิตสินค้าตามคำสั่งซื้อของลูกค้า
โดยอุปสงค์ของถุงพลาสติกจะแปรผันตามจำนวนประชากรที่เพิ่มขึ้นและการบริโภคที่เพิ่มขึ้นตามอัตราการขยายตัวของเศรษฐกิจของกลุ่มประเทศที่เป็นลูกค้า
บริษัทฯยังได้มุ่งเน้นการผลิตสินค้าให้ได้การยอมรับจากผู้สั่งซื้อทั้งในด้านคุณภาพและบริการ
ในขณะเดียวกันบริษัทฯมีการควบคุมต้นทุนวัตถุดิบและการผลิตอย่างมีประสิทธิภาพ
ส่งผลให้บริษัทฯมีความสามารถในการแข่งขันทางด้านราคาได้เป็นอย่างดี นอกจากนี้
บริษัทฯยังมุ่งเน้นการผลิตสินค้าที่มีมูลค่าและมีอัตรากำไรขั้นต้นที่สูงในสัดส่วนที่เพิ่มขึ้น
รวมถึงการขยายฐานลูกค้าและการทำตลาดไปยังประเทศใหม่ๆเพื่อกระจายสัดส่วนรายได้ไปยังฐานลูกค้าใหม่
และทำให้ยอดขายของบริษัทฯเติบโตอย่างต่อเนื่อง

ในช่วง 3 ปีที่ผ่านมาผลประกอบการของบริษัทฯ มีการเติบโตอย่างก้าวกระโดด
เนื่องจากบริษัทฯได้รับคำสั่งซื้อที่เพิ่มขึ้นจากทั้งลูกค้าเดิมที่ให้ความไว้วางใจมากขึ้นเป็นลำดับและลูกค้าใหม่
ประกอบกับการเติบโตอย่างต่อเนื่องของธุรกิจของลูกค้าโดยเฉพาะลูกค้ารายใหญ่ของบริษัทฯ
โดยในปี 2547 ปี 2548 และปี 2549 บริษัทฯมีรายได้จากการขายเท่ากับ 817.26 ล้านบาท
1,326.16 ล้านบาท และ 1,350.14 ล้านบาท ตามลำดับ
หรือมีอัตราการเติบโตจากการขายเฉลี่ย (Compounded Annual Growth Rate: CAGR)
ร้อยละ 28.53 ต่อปี ซึ่งถือว่าเป็นอัตราการเติบโตที่สูงเมื่อเปรียบเทียบกับบริษัทในธุรกิจเดียวกัน

ในปี 2547 นั้น บริษัทฯได้เริ่มทดลองผลิตสินค้าในโรงงานที่ 3 ช่วงเดือนกุมภาพันธ์
และเริ่มทำการผลิตจริงในเดือนพฤษภาคม ทั้งนี้ ลูกค้าหลักของโรงงานที่ 3
จะเป็นลูกค้ากลุ่มผู้ค้าส่งในต่างประเทศ
โดยเฉพาะกลุ่มเกษตรกรที่ผลิตและจำหน่ายพืชไร่จำพวกผักผลไม้
ซึ่งผลิตภัณฑ์ที่จำหน่ายไปนั้นจัดเป็นผลิตภัณฑ์ที่มีมูลค่าเพิ่ม
เนื่องจากบริษัทฯได้ร่วมออกแบบและพัฒนาผลิตภัณฑ์กับผู้ค้าส่ง นอกจากนี้
บริษัทฯยังได้มีการปรับปรุงสายการผลิตในโรงงานที่ 1 และ 2 ให้เป็นการผลิตแบบต่อเนื่อง
(Continuous Line) ทำให้กระบวนการผลิตมีประสิทธิภาพและประสิทธิผลเพิ่มสูงขึ้น
ซึ่งจะเป็นฐานในการเปลี่ยนแปลงโครงสร้างรายได้ที่สำคัญและเพิ่มความสามารถในการทำกำไรในปี
2548 และปีต่อๆ ไป

สำหรับปี 2548 บริษัทฯยังคงมีการสั่งซื้อเครื่องจักรที่จำเป็นเพิ่มเติมในโรงงานทั้ง 3
โรงของบริษัทฯ เพื่อรองรับคำสั่งซื้อที่เพิ่มสูงขึ้นอย่างต่อเนื่อง
โดยบริษัทฯได้มุ่งเน้นการผลิตและจำหน่ายสินค้าโดยการติดต่อประสานงานกับลูกค้าอย่างใกล้ชิด
พร้อมทั้งปรับปรุงกระบวนการผลิตและเพิ่มกำลังการผลิตโดยตลอดเพื่อให้ลูกค้ามีความมั่นใจต่อกำลังการผลิตของบริษัทฯ
ประกอบกับโรงงานที่ 3 ได้ผลิตสินค้าให้กลุ่มเป้าหมายตามแผนการผลิตในไตรมาสที่ 2 และ 3
ส่งผลให้บริษัทฯมีการเติบโตของรายได้อย่างมีนัยสำคัญ
และเป็นการเพิ่มอัตราการใช้กำลังการผลิตจริงในระยะเวลาอันสั้น

จากการที่บริษัทฯมีรายได้จากการขายที่เติบโตอย่างต่อเนื่องมาโดยตลอด
ทำให้ผลกำไรได้เติบโตตามยอดขายที่เพิ่มขึ้น ทั้งนี้บริษัทฯมีกำไรสุทธิประจำปี 2547 ถึงปี 2549
เท่ากับ 28.50 ล้านบาท 78.28 ล้านบาท และ 55.06 ล้านบาทตามลำดับ หรือปี 2548
มีกำไรสุทธิเพิ่มขึ้นร้อยละ 174.65 จากปี 2547 ในขณะที่ปี 2549 มีกำไรสุทธิลดลงร้อยละ 29.66
จากปี 2548 แต่คิดเป็นกำไรสุทธิเพิ่มขึ้นร้อยละ 93.18 จากปี 2547

ในปี 2549 ที่ผ่านมา เป็นปีที่บริษัทผู้ส่งออกสินค้าไปต่างประเทศทั้งหลาย
ต้องประสบกับปัญหาอย่างมาก จากค่าเงินบาทที่แข็งค่าขึ้นตลอดปีจาก 40.88 บาท ต่อ
ดอลล่าร์สหรัฐ ณ สิ้นปี 2548 มาเป็น 35.96 บาท ต่อ ดอลล่าร์สหรัฐ ณ สิ้นปี 2549
บริษัทในฐานะผู้ส่งออกสินค้าทั้งหมดไปขายยังต่างประเทศก็ถูกกระทบเช่นเดียวกัน
นอกจากนั้นการเลื่อนการประกาศผลภาษีป้องกันการทุ่มตลาดของสหภาพยุโรป ( EU AD Rate)
จากเดือนเมษายนเป็นเดือนตุลาคม 2549 ก็มีผลทำให้ลูกค้าในสหภาพยุโรปชะลอการสั่งซื้อสินค้าลง
ทำให้ยอดขายในรูปเงินบาทในปี 2549 ของบริษัทฯ เติบโตเพียงร้อยละ 1.91 เมื่อเทียบกับปี
2548 แต่อย่างไรก็ตาม ความต้องการในสินค้าของบริษัทยังมีอยู่อย่างต่อเนื่อง
และมีมากยิ่งขึ้นเมื่อประกาศผลการทุ่มตลาดของสหภาพยุโรปออกมาแล้ว
ปรากฏว่าสินค้าของบริษัทจะถูกจัดเก็บภาษีการทุ่มตลาดต่ำสุดในประเทศไทยสำหรับสินค้าประเภทเดียวกัน
และเมื่อรวมกับสิทธิพิเศษทางศุลกากร (GSP) ของประเทศแล้ว
สินค้าของบริษัทฯจะเสียภาษีรวมต่ำสุดในประเทศไทยและประเทศจีน
นอกจากนี้บริษัทได้ดำเนินการก่อสร้างอาคารคลังสินค้าและสั่งซื้อเครื่องจักรเพิ่มเติมรวมมูลค่าประมาณ
150 ล้านบาท เมื่อรวมกับอัตราดอกเบี้ยที่เพิ่มสูงขึ้นตลอดปี 2549
ทำให้ภาระดอกเบี้ยของบริษัทเพิ่มสูงขึ้นด้วย ทำให้ในปี 2549 บริษัทมีกำไรสุทธิ 55.06 ล้านบาท

ในช่วงครึ่งหลังของปี 2549
ผู้บริหารของบริษัทได้เดินทางไปพบปะและขยายตลาดไปในสหภาพยุโรปมากขึ้น ทั้งจากลูกค้ารายเดิม
และลูกค้ารายใหม่
นอกจากนี้ทางบริษัทได้ขยายตลาดในทวีปอเมริกาใต้มากขึ้นในสินค้าประเภทถุงถนอมและใส่ผักผลไม้
และถุงถนอมและใส่อาหาร ซึ่งคาดว่าจะทำให้ยอดขายในปี 2550 เพิ่มมากขึ้น 20% - 30%
จากยอดขายปี 2549

ณ วันที่ 31 ธันวาคม 2549 บริษัทฯมีสินทรัพย์รวม 969.64 ล้านบาท หนี้สินรวม 799.82 ล้านบาท
และส่วนของผู้ถือหุ้นจำนวน 169.82 ล้านบาท

12.2.1 การวิเคราะห์ผลการดำเนินงาน

รายได้จากการขาย

ในปี 2547 ปี2548 และปี 2549 บริษัทฯมีรายได้จากการขายเท่ากับ 817.26 ล้านบาท
1,326.16 ล้านบาท และ 1,350.14 ล้านบาท ตามลำดับ
หรือมีอัตราการเติบโตจากการขายเฉลี่ย (Compounded Annual Growth Rate: CAGR)
ร้อยละ 28.53 ต่อปี ซึ่งถือว่าเป็นอัตราการเติบโตที่สูงเมื่อเปรียบเทียบกับบริษัทในธุรกิจเดียวกัน
ผลประกอบการของบริษัทฯ
มีการเติบโตอย่างก้าวกระโดดจากคำสั่งซื้อที่เพิ่มขึ้นจากทั้งลูกค้าเดิมที่ให้ความไว้วางใจมากขึ้นเป็นลำดับและลูกค้าใหม่
ประกอบกับการเติบโตอย่างต่อเนื่องของธุรกิจของลูกค้าโดยเฉพาะลูกค้ารายใหญ่ของบริษัทฯ

รายได้จากการขายแยกตามประเภทการใช้งานของผลิตภัณฑ์

  ---------------------- -------- -------- ---------- -------- ---------- --------
  ประเภทการใช้งาน         ปี 2547            ปี 2548              ปี 2549     

                         ล้านบาท   ร้อยละ    ล้านบาท     ร้อยละ    ล้านบาท     ร้อยละ

  ถุงขยะ                  324.10   39.66    588.07     44.34    495.92     36.73

  ถุงใส่อาหาร              341.76   41.82    540.31     40.74    605.59     44.85

  ถุงใส่ผักและผลไม้          149.44   18.29    193.05     14.56    245.02     18.15

  ผลิตภัณฑ์อื่นๆ              1.96     0.24     4.73       0.36     3.61       0.27

  รวม                    817.26   100.00   1,326.16   100.00   1,350.14   100.00
  ---------------------- -------- -------- ---------- -------- ---------- --------

รายได้จากถุงพลาสติกประเภทถุงขยะเท่ากับ 324.10 ล้านบาท 588.07 ล้านบาท และ 495.92
ล้านบาท คิดเป็นสัดส่วนร้อยละ 39.66 ร้อยละ 44.34 และ 36.73
ของรายได้จากการขายทั้งหมดในปี 2547 ถึง 2549 ตามลำดับ
ทั้งนี้การที่บริษัทฯมีสัดส่วนการขายถุงขยะลดลงในปี 2549
เนื่องจากลูกค้าจำนวนหนึ่งได้ชะลอคำสั่งซื้อสินค้าส่วนหนึ่งออกไปเนื่องจากต้องการรอผลการประกาศมาตรการภาษีตอบโต้การทุ่มตลาดจาก
EU ประกอบกับการที่ราคาวัตถุดิบ HDPE มีราคาเพิ่มสูงขึ้นมากในช่วงไตรมาสที่ 2 และ 3 ของปี
2549

รายได้จากพลาสติกประเภทถุงใส่อาหารเท่ากับ 341.76 ล้านบาท 540.31 ล้านบาท และ
605.59 ล้านบาท ซึ่งเติบโตอย่างมากในช่วง 3 ปีที่ผ่านมา และคิดเป็นสัดส่วนร้อยละ 41.82
ร้อยละ 40.74 และร้อยละ 44.85 ของรายได้จากการขายทั้งหมดในปี 2547 ถึง 2549
ตามลำดับ ซึ่งถือเป็นสัดส่วนที่ใหญ่ของบริษัทฯ ทั้งในเชิงมูลค่าและปริมาณ
โดยส่วนใหญ่จะเป็นถุงพลาสติกที่ผลิตจากเม็ดพลาสติกกลุ่ม LDPE สำหรับปี 2549
รายได้จากพลาสติกประเภทถุงใส่อาหารอยู่ที่ 605.59 ล้านบาท หรือคิดเป็นร้อยละ 44.85
ของรายได้จากการขายทั้งหมด
จากการที่บริษัทได้รับคำสั่งซื้อจากลูกค้าในปริมาณที่เพิ่มขึ้นมาโดยตลอด

รายได้จากพลาสติกประเภทถุงใส่ผักและผลไม้เท่ากับ 149.44 ล้านบาท 193.05 และ 245.02
ล้านบาท คิดเป็นสัดส่วนร้อยละ 18.29 ร้อยละ 14.56 และ ร้อยละ 18.15
ของรายได้จากการขายทั้งหมดในปี 2547 ถึง 2549 ตามลำดับ
โดยผลิตภัณฑ์ในกลุ่มนี้ถือเป็นผลิตภัณฑ์ใหม่ที่บริษัทฯเพิ่งเริ่มพัฒนา ผลิต
และทำการตลาดกับลูกค้าประเภทเกษตรกรหรือสหกรณ์
จัดเป็นผลิตภัณฑ์กลุ่มที่มีมูลค่าสูงและมีความต้องการที่มีลักษณะเป็นฤดูกาล
โดยฤดูเก็บเกี่ยวจะตรงกับช่วงไตรมาสที่ 2 และ 3 ของทุกปี

มูลค่าการจำหน่ายผลิตภัณฑ์ของบริษัทฯ

  ----------------------- -------- -------- ---------- -------- ---------- --------
  กลุ่มผลิตภัณฑ์               ปี 2547            ปี 2548              ปี 2549     

                          ล้านบาท   ร้อยละ    ล้านบาท     ร้อยละ    ล้านบาท     ร้อยละ

  ถุงพลาสติกที่ผลิตจากกลุ่มเม็ด   421.97   51.63    590.97     44.56    526.20     38.97
  HDPE                                                                     

  ถุงพลาสติกที่ผลิตจากกลุ่มเม็ด   390.98   47.84    730.47     55.08    821.17     60.82
  LDPE                                                                     

  ผลิตภัณฑ์อื่นๆ               4.31     0.53     4.73       0.36     2.77       0.21

  รวม                     817.26   100.00   1,326.16   100.00   1,350.14   100.00
  ----------------------- -------- -------- ---------- -------- ---------- --------

หมายเหตุ: รายได้จากผลิตภัณฑ์อื่นๆ
ประกอบไปด้วยรายได้จากการซื้อมาขายไปของผลิตภัณฑ์เกี่ยวเนื่องอื่นๆที่บริษัทไม่ได้ผลิต อาทิ
หนังยางรัดของ หลอดกาแฟ ถุงบางประเภทที่มีกลิ่นหอมและสีสันพิเศษ

ปริมาณการจำหน่ายผลิตภัณฑ์ของบริษัทฯ

  ----------------------- -------- -------- -------- -------- -------- --------
  กลุ่มผลิตภัณฑ์               ปี 2547            ปี 2548            ปี 2549   

                          ตัน       ร้อยละ    ตัน       ร้อยละ    ตัน       ร้อยละ

  ถุงพลาสติกที่ผลิตจากกลุ่มเม็ด   6,427    65.95    7,737    51.23    6,761    44.40
  HDPE                                                                 

  ถุงพลาสติกที่ผลิตจากกลุ่มเม็ด   3,260    33.45    7,322    48.49    8,425    55.40
  LDPE                                                                 

  ผลิตภัณฑ์อื่นๆ               58       0.60     42       0.27     29       0.20

  รวม                     9,745    100.00   15,101   100.00   15,215   100.00
  ----------------------- -------- -------- -------- -------- -------- --------

หมายเหตุ: รายได้จากผลิตภัณฑ์อื่นๆ
ประกอบไปด้วยรายได้จากการซื้อมาขายไปของผลิตภัณฑ์เกี่ยวเนื่องอื่นๆที่บริษัทไม่ได้ผลิต อาทิ
หนังยางรัดของ หลอดกาแฟ ถุงบางประเภทที่มีกลิ่นหอมและสีสันพิเศษ

1. ผลิตภัณฑ์ถุงพลาสติกที่ผลิตจากกลุ่มเม็ดพลาสติก HDPE

บริษัทฯมียอดขายถุงพลาสติกที่ผลิตจากกลุ่มเม็ดพลาสติก HDPE เพิ่มสูงขึ้นในปี 2547 เมื่อเทียบกับปี
2546 ในอัตราร้อยละ 67.66 โดยมีมูลค่าการขายที่ 421.97 ล้านบาท และมีปริมาณการขายที่
6,427 ตัน หรือเพิ่มขึ้นร้อยละ 41.37 จากปี 2546
ทั้งนี้เป็นผลมาจากการที่บริษัทฯได้ลูกค้ารายใหม่ในทวีปอเมริกาและออสเตรเลีย
โดยมีคำสั่งซื้อสินค้าเข้ามาในช่วงกลางปี 2547
การที่มูลค่าการขายเพิ่มสูงขึ้นนั้นเกิดจากปริมาณการขายที่เพิ่มสูงขึ้น และราคาขายที่เพิ่มสูงขึ้นด้วย
จากการที่ต้นทุนการผลิตที่สำคัญคือเม็ดพลาสติก HDPE มีราคาเพิ่มสูงขึ้น
ทำให้บริษัทต้องปรับราคาขายให้ทันกับต้นทุนที่เพิ่มสูงขึ้นมากเท่าที่จะทำได้ในขณะนั้น นอกจากนี้
บริษัทฯยังเลือกผลิตและจำหน่ายผลิตภัณฑ์ที่มีมูลค่าเพิ่ม
ส่งผลให้ยอดขายเฉลี่ยต่อน้ำหนักเพิ่มสูงขึ้นจากกิโลกรัมละ 55.37 บาทในปี 2546 เป็นกิโลกรัมละ
65.66 บาทในปี 2547 หรือเพิ่มขึ้นร้อยละ 18.59

ในปี 2548 บริษัทฯยังคงมียอดขายที่เพิ่มขึ้นในอัตราส่วนที่ขยายตัวอย่างต่อเนื่อง คือ เพิ่มขึ้นร้อยละ
40.05 จากปี 2547 โดยมียอดขายที่ 590.97 ล้านบาท ทั้งนี้การเพิ่มขึ้นของยอดขายเกิดจาก

1.  ปริมาณการขายที่เพิ่มขึ้น กล่าวคือในปี 2548 มีปริมาณการขายอยู่ที่ 7,737 ตัน
    หรือเพิ่มขึ้นร้อยละ 20.38
    จากการที่บริษัทฯได้วางแผนการผลิตให้สอดคล้องกับคำสั่งซื้อของลูกค้าบริษัทฯที่เพิ่มสูงขึ้นจากปี
    2547

2.  ราคาต่อหน่วยที่เพิ่มสูงขึ้นเป็นกิโลกรัมละ 76.39 บาท หรือเพิ่มขึ้นร้อยละ 16.38 จากปี
    2547 จากการที่บริษัทฯดำเนินกลยุทธ์เลือกผลิตสินค้าที่มีมูลค่าสูงขึ้น
    ร่วมกับปัจจัยเดิมคือการปรับราคาขายได้ตามราคาต้นทุนเม็ดพลาสติกที่เพิ่มสูงขึ้น

สำหรับปี 2549 บริษัทฯมียอดขายถุงพลาสติกกลุ่ม HDPE อยู่ที่ 526.20 ล้านบาท
มีปริมาณการขายอยู่ที่ 6,761 ตัน และมีราคาต่อหน่วยอยู่ที่ 77.82 บาท
หากเทียบกับผลประกอบการในปี 2548 จะพบว่า บริษัทฯมีมูลค่าของยอดขายและปริมาณของยอดขาย
ที่ลดลงร้อยละ 10.96 และร้อยละ 12.61 แต่พบว่าราคาต่อหน่วยเพิ่มขึ้นร้อยละ 1.87
เนื่องจากสาเหตุดังที่ได้กล่าวไว้แล้วข้างต้น ดังนั้นตั้งแต่ปี 2548
บริษัทฯได้มีนโยบายมุ่งเน้นการผลิตและจำหน่ายผลิตภัณฑ์กลุ่ม LDPE
ซึ่งมีมูลค่าต่อหน่วยและให้ผลกำไรที่สูงกว่า
ตลอดจนคำสั่งซื้อถุงพลาสติกประเภทถุงใส่อาหารที่ส่วนใหญ่ผลิตจาก LDPE ได้เพิ่มสูงขึ้น
บริษัทฯจึงลดได้ปริมาณการผลิตผลิตภัณฑ์ในกลุ่ม HDPE ลง

2. ผลิตภัณฑ์ถุงพลาสติกที่ผลิตจากกลุ่มเม็ดพลาสติก LDPE

ในปี 2547 บริษัทฯมียอดขายถุงพลาสติกกลุ่ม LDPE อยู่ที่ 390.98 ล้านบาท เพิ่มขึ้นร้อยละ 52.52
จากปี 2546 และมีปริมาณการขายอยู่ที่ 3,260 ตัน หรือเพิ่มขึ้นร้อยละ 44.50 จากปีก่อน
จากการได้ฐานลูกค้าในทวีปอเมริกา ยุโรป และออสเตรเลีย หากพิจารณาราคาขายต่อหน่วยในปี
2547 อยู่ที่ 119.95 บาทต่อกิโลกรัม ซึ่งเพิ่มขึ้นจาก 113.64 บาทต่อกิโลกรัมในปี 2546
เป็นผลเพราะบริษัทฯได้พัฒนาผลิตภัณฑ์มูลค่าสูงออกจำหน่ายโดยเฉพาะถุงใส่ผักผลไม้
และส่วนหนึ่งจากการปรับราคาขายที่จะทำได้0เนื่องจากราคาต้นทุนเม็ดพลาสติกเพิ่มสูงขึ้น

ในปี 2548 จากการที่บริษัทฯมุ่งเน้นการผลิตและจำหน่ายผลิตภัณฑ์กลุ่ม LDPE
ซึ่งโดยเฉลี่ยมีมูลค่าต่อหน่วยสูง ทำให้บริษัทฯมีสัดส่วนยอดขายผลิตภัณฑ์ LDPE ต่อ HDPE
เท่ากับร้อยละ 55.08 ต่อ 44.56 โดยมียอดขายถุงพลาสติกกลุ่ม LDPE ที่ 730.47 ล้านบาท
หรือเพิ่มขึ้นร้อยละ 86.83 ทั้งนี้ เป็นผลมาจากการเพิ่มขึ้นของคำสั่งซื้อผลิตภัณฑ์จากโรงงานที่ 2
ซึ่งสอดคล้องกับกำลังการผลิตที่เพิ่มขึ้นจากการเปลี่ยนแปลงกระบวนการผลิตเป็นแบบต่อเนื่อง
อีกทั้งการเพิ่มกำลังการผลิตจริงในโรงงานที่ 3 ในช่วงไตรมาสที่ 2 และ 3
เพื่อการผลิตและส่งออกถุงใส่ผักผลไม้ ทำให้ปริมาณการขายเพิ่มเป็น 7,332 ตัน หรือเพิ่มขึ้นร้อยละ
124.65 สอดคล้องกับนโยบายของบริษัทฯที่เน้นการขายผลิตภัณฑ์กลุ่ม LDPE
ซึ่งโดยเฉลี่ยมีมูลค่าและกำไรสูงกว่ากลุ่ม HDPE อย่างไรก็ตาม ในปี 2548
ราคาขายต่อหน่วยได้ลดลงร้อยละ 16.83 โดยอยู่ที่ 99.76 บาทต่อกิโลกรัม
การลดลงของราคาขายต่อหน่วยเกิดจากการที่บริษัทฯผลิตและส่งออกสินค้าในบางรายการที่มีราคาขายต่อหน่วยที่ต่ำลงแต่ในปริมาณที่เพิ่มสูงขึ้น
ส่งผลให้ราคาขายเฉลี่ยในกลุ่มผลิตภัณฑ์ประเภท LDPE มีการปรับราคาลดลง

สำหรับปี 2549 บริษัทฯมียอดขายถุงพลาสติกประเภท LDPE อยู่ที่ 821.17 ล้านบาท หรือ 8,425
ตัน คิดเป็นมูลค่าและปริมาณที่เพิ่มขึ้นร้อยละ 12.42 และร้อยละ 15.06 ตามลำดับ
จากการที่ลูกค้ารายใหญ่ของบริษัทได้เพิ่มคำสั่งซื้อสินค้ากับบริษัท เมื่อเปรียบเทียบกับปี 2548
เนื่องจากนโยบายของบริษัทฯที่เน้นการขายผลิตภัณฑ์ในกลุ่ม LDPE
แม้ว่าราคาขายเฉลี่ยต่อน้ำหนักอยู่ที่ 97.46 บาทต่อกิโลกรัม หรือลดลงเล็กน้อยเมื่อเทียบกับปี 2548
เนื่องจากผลกระทบที่สามารถผลักภาระจากค่าเงินบาทที่แข็งค่าขึ้นเมื่อเทียบกับดอลล่าร์สหรัฐได้เพียงบางส่วน
(ร้อยละ 50 ของต้นทุนที่เป็นเงินบาท)
ถึงแม้ว่าราคาขายที่เป็นสกุลเงินดอลล่าร์สหรัฐจะเพิ่มขึ้นจากการปรับราคาขาย
อันเป็นผลมาจากราคาเม็ดพลาสติกที่เพิ่มสูงขึ้น

ต้นทุนขาย

ต้นทุนขายของบริษัทฯประกอบด้วย 2 ส่วนหลัก ได้แก่ 1) ต้นทุนวัตถุดิบ หรือเม็ดพลาสติกประเภท
HDPE และ LDPE และ 2) ค่าใช้จ่ายในการผลิต ซึ่งประกอบด้วยค่าแรงทางตรง ค่าโสหุ้ย
และค่าเสื่อมราคา โดยบริษัทฯมีต้นทุนขายในสัดส่วนร้อยละ 85.52 ของรายได้จากการขายในปี
2547 ซึ่งเพิ่มขึ้นจากปีก่อนที่อยู่ที่ร้อยละ 82.08 สาเหตุหลักมาจากราคาเม็ดพลาสติกที่เพิ่มสูงขึ้น
โดยในปี 2547 เม็ดพลาสติกประเภท HDPE และ LDPE มีราคาเฉลี่ยสูงขึ้นคิดเป็นร้อยละ 58.43
และ 69.18 เมื่อเทียบกับปี 2546 ตามลำดับ นอกจากนี้
บริษัทฯยังมีการเพิ่มจำนวนเครื่องจักรเป็นจำนวนมากในปี 2547
เพื่อเป็นการเพิ่มกำลังการผลิตให้ทันกับความต้องการที่เพิ่มขึ้นของลูกค้า
ซึ่งส่งผลให้ค่าเสื่อมราคาของเครื่องจักรและโรงงานที่ 3 เข้ามารวมอยู่ในต้นทุนขาย
ทำให้สัดส่วนต้นทุนขายต่อรายได้จากการขายเพิ่มสูงขึ้น

ปี 2548 บริษัทฯมีต้นทุนขายอยู่ที่ 1,137.67 ล้านบาท หรือคิดเป็นสัดส่วนร้อยละ 85.79
ของรายได้จากการขาย ซึ่งถือว่าลดลงเล็กน้อยเมื่อเทียบกับปี 2547 ถึงแม้ว่าในปี 2548
ราคาเม็ดพลาสติกมิได้เป็นปัจจัยหลักที่ทำให้ต้นทุนขายเพิ่มสูงขึ้น
หากเป็นค่าเสื่อมราคาจากเครื่องจักรที่ถูกบันทึกเต็มจำนวนในปี 2548
ในการเพิ่มกำลังการผลิตในโรงงานที่ 1 2 และ 3 ตามลำดับ โดยมีค่าเสื่อมราคาจำนวน 57.56
ล้านบาท หรือเพิ่มขึ้นจากปี 2547 ร้อยละ 42.11

สำหรับปี 2549 ในด้านต้นทุนขายผลิตภัณฑ์หลักนั้นเพิ่มขึ้นจาก 85.80% ของยอดขายผลิตภัณฑ์หลักในปี
2548 มาเป็น 87.54% ของยอดขายผลิตภัณฑ์หลัก
แม้บริษัทจะปรับราคาขายตามค่าเงินบาทที่แข็งขึ้นและราคาเม็ดพลาสติกที่สูงขึ้น
แต่ก็เป็นการปรับราคาตามหลังการเพิ่มขึ้นแล้วของปัจจัยทั้งสอง (Time lag) อีกทั้งช่วงไตรมาส 3
และ 4 ปี 2549 บริษัทได้ก่อสร้างอาคารคลังสินค้า และสั่งซื้อเครื่องจักรเพิ่มขึ้น
บริษัทได้เริ่มทะยอยรับมอบเครื่องจักรในไตรมาส 4 ปี 2549
ทำให้บริษัทมีค่าใช้จ่ายเพิ่มขึ้นในการฝึกเตรียมบุคคลากร ค่าใช้จ่ายในการทดสอบเครื่อง
จึงทำให้โสหุ้ยการผลิตสูงขึ้น

ค่าใช้จ่ายในการขายและบริหาร

ในปี 2547 และ 2548 ค่าใช้จ่ายในการขายและบริหารของบริษัทฯเท่ากับ 72.86 ล้านบาท และ
86.34 ล้านบาท คิดเป็นร้อยละ 8.92 และร้อยละ 6.51 ของรายได้จากการขาย
โดยส่วนประกอบหลักของค่าใช้จ่ายในการขายและบริหารคือ
ค่าใช้จ่ายในการส่งออกสินค้าให้กับลูกค้าในต่างประเทศ
จะเห็นได้ว่าค่าใช้จ่ายในการขายและบริหารของบริษัทฯเทียบกับรายได้จากการขายในปี 2547 และ
2548 ลดลงอย่างมีนัยสำคัญจากปีก่อนหน้า เนื่องมาจากการที่ลูกค้ารายใหม่ๆ รวมถึงลูกค้ารายใหญ่
ตกลงเงื่อนไขที่จะรับภาระค่าขนส่งและค่าประกันสินค้าเอง
โดยบริษัทฯจะรับผิดชอบค่าขนส่งจนถึงท่าเรือเท่านั้น (Free on Board)
ประกอบกับโรงงานกับท่าเรือที่จะส่งสินค้านั้นตั้งอยู่ในบริเวณเดียวกัน
คือนิคมอุตสาหกรรมแหลมฉบังกับท่าเรือน้ำลึกแหลมฉบัง
นอกจากนี้บริษัทฯยังสามารถเพิ่มประสิทธิภาพในการบริหารงาน
และสามารถควบคุมค่าใช้จ่ายรวมถึงค่าโสหุ้ยอื่นๆให้อยู่ในระดับที่เหมาะสม
ส่วนค่าใช้จ่ายในการขายที่ต่ำนั้นเป็นผลมาจากการบริษัทฯมีลูกค้าที่เป็นลูกค้าขนาดใหญ่ในสัดส่วนที่สูงขึ้น
ซึ่งช่วยลดค่าใช้จ่ายในการขายและจะเป็นการประหยัดต่อยอดขายที่เพิ่มขึ้นและส่งผลดีต่อกำไรของผู้ถือหุ้น

สำหรับปี 2549 ค่าใช้จ่ายในการขายและบริหารและค่าตอบแทนกรรมการของบริษัทฯเท่ากับ 89.26
ล้านบาท หรือคิดเป็นร้อยละ 6.62 ของรายได้รวม ทั้งนี้เป็นผลมาจาก
ค่าใช้จ่ายในการขนส่งและการส่งออกที่เพิ่มสูงขึ้น รวมถึง
ค่าใช้จ่ายสำหรับรายการที่สินค้าไม่เป็นไปตามคำสั่งซื้อของลูกค้า ในไตรมาสที่ 2 ปี 2549 มูลค่า
4.00 ล้านบาท อย่างไรก็ตาม
บริษัทฯได้ทำการเจรจาตกลงขายลดสินค้ารายการดังกล่าวแก่ลูกค้าเป็นที่เรียบร้อยและอยู่ระหว่างการจัดทำเอกสารสัญญาซื้อขาย
ซึ่งคาดว่าบริษัทฯจะได้รับเงินรายได้จากการขายลดครั้งนี้ภายในไตรมาสที่ 2 ของปี 2550 นี้
นอกจากนี้ บริษัทฯยังมีค่าใช้จ่ายในการทดลองผลิตสินค้าสำหรับลูกค้าใหม่ในช่วงไตรมาสที่ 3 ปี
2549 ซึ่งจะเริ่มทำการสั่งซื้อจริงในช่วงปี 2550 ที่จะถึงนี้

ดอกเบี้ยจ่าย

ดอกเบี้ยจ่ายของบริษัทฯระหว่างปี 2547 และ 2548 เท่ากับ 13.22 ล้านบาท และ 22.20
ล้านบาท ตามลำดับ โดยดอกเบี้ยจ่ายเพิ่มขึ้นกว่าร้อยละ 67.93 จากปี 2547
สืบเนื่องมาจากวงเงินกู้ที่เพิ่มขึ้นเพื่อใช้ในการจัดซื้อเครื่องจักรใหม่เพื่อเพิ่มกำลังการผลิต
และติดตั้งเครื่องจักรและอุปกรณ์และโรงงานเพื่อรองรับเครื่องจักรใหม่ อย่างไรก็ตาม
หากเทียบดอกเบี้ยจ่ายกับรายได้จากการขายของบริษัทฯจะเห็นได้ว่าเป็นสัดส่วนที่ใกล้เคียงกับปีที่ผ่านๆมากล่าวคือ
อัตราส่วนดอกเบี้ยจ่ายต่อรายได้จากการขายของบริษัทฯเท่ากับร้อยละ 1.62 และ 1.67 ในปี
2547 และ 2548 ตามลำดับ ขณะที่ปี 2546 อยู่ที่ร้อยละ 1.09
แสดงให้เห็นว่าภาระหนี้สินและดอกเบี้ยจ่ายที่เพิ่มขึ้นสอดคล้องกับรายได้ที่เพิ่มขึ้นด้วย

สำหรับปี 2549 ดอกเบี้ยจ่ายของบริษัทฯเท่ากับ 36.37 ล้านบาท คิดเป็นร้อยละ 2.69
ของรายได้รวม ซึ่งเพิ่มขึ้น 14.17 ล้านบาท จากปี 2548
เนื่องจากอัตราดอกเบี้ยในตลาดสูงขึ้นจากอัตรา MLR เฉลี่ยของ 3 ธนาคารหลักที่บริษัทใช้ ณ สิ้นปี
2548 ที่ 6.58% เป็น 7.75% ณ สิ้นปี 2549 และบริษัทได้กู้ยืมเงินมากขึ้น
เพื่อใช้ในการก่อสร้างอาคารคลังสินค้าและลงทุนซื้อเครื่องจักรเพิ่มเติม

กำไรสุทธิ

บริษัทฯมีกำไรสุทธิในปี 2547 2548 และ 2549 เท่ากับ 28.50 ล้านบาท 78.28 ล้านบาท และ
55.06 ล้านบาท ตามลำดับ ซึ่งคิดเป็นอัตราส่วนกำไรสุทธิต่อรายได้จากการขายเท่ากับร้อยละ
3.49 ร้อยละ 5.90 และร้อยละ 4.08 ซึ่งสาเหตุที่อัตราส่วนกำไรสุทธิในปี 2549
ลดลงเนื่องจากเหตุผลดังที่กล่าวไว้ใน “ภาพรวมผลการดำเนินงานที่ผ่านมา”

อัตราผลตอบแทนต่อผู้ถือหุ้น

บริษัทฯได้จ่ายเงินปันผลอย่างต่อเนื่องในปี 2547 2548 และ 2549
โดยมีการจ่ายเงินปันผลประจำปี 2547 เป็นจำนวน 50.99 ล้านบาท สำหรับปี 2548 เป็นจำนวน
29.76 ล้านบาท และ ณ วันที่ 28 เมษายน 2549 บริษัทฯได้จ่ายเงินปันผลมูลค่า 62.00 ล้านบาท
โดยคิดเป็นเงินปันผล 31.00 ล้านบาท และหุ้นปันผล มูลค่าหุ้นละ 1 บาท อีก 31.00 ล้านหุ้น
ขณะที่อัตราผลตอบแทนเฉลี่ยต่อส่วนของผู้ถือหุ้น (Return on Equity : ROE) ในช่วงระหว่างปี
2547 - 2548 เท่ากับ ร้อยละ 29.32 และร้อยละ 53.71 ตามลำดับ และ ปี 2549
บริษัทฯมีอัตราผลตอบแทนเฉลี่ยต่อส่วนของผู้ถือหุ้นร้อยละ 34.90
ซึ่งถือว่าอยู่ในระดับที่สูงเมื่อเทียบกับผู้ประกอบการในอุตสาหกรรมเดียวกัน นอกจากนี้
ผู้ถือหุ้นของบริษัทฯได้รับการยกเว้นไม่ต้องนำเงินปันผลไปรวมเพื่อการคำนวณภาษีเงินได้
ตลอดระยะเวลาที่ได้รับยกเว้นภาษีเงินได้นิติบุคคลตามสิทธิประโยชน์ BOI จนกระทั่งถึงปี 2550
สำหรับบัตรส่งเสริมการลงทุนฉบับที่ 1 และจนกระทั่งถึงปี 2555 สำหรับบัตรส่งเสริมการลงทุนฉบับที่
2

12.2.2 การวิเคราะห์ฐานะทางการเงิน

สินทรัพย์

สินทรัพย์รวมของบริษัทฯ ณ สิ้นปี 2547 จนถึงปี 2549 มีการเพิ่มขึ้นอย่างมีนัยสำคัญ
โดยบริษัทฯมีสินทรัพย์รวม เท่ากับ 688.93 ล้านบาท 806.84 ล้านบาท และ 969.64 ล้านบาท
ตามลำดับ หรือเพิ่มขึ้นร้อยละ 17.11 ในปี 2548 และร้อยละ 20.17 ในปี 2549
สาเหตุสำคัญของการเพิ่มขึ้นของสินทรัพย์ในปี 2548 ได้แก่ การเพิ่มขึ้นของลูกหนี้การค้า
สินค้าคงเหลือ รวมถึงที่ดินอาคารและอุปกรณ์ จากการเติบโตของยอดขายของบริษัทฯ
ประกอบกับการซื้อเครื่องจักรใหม่เพื่อรองรับการขยายกำลังการผลิต

โดย ณ สิ้นปี 2548 ลูกหนี้การค้าสุทธิ สินค้าคงเหลือ ที่ดิน อาคารและอุปกรณ์ของบริษัทฯ เท่ากับ
170.85 ล้านบาท 131.97 ล้านบาท และ 419.70 ล้านบาท ตามลำดับ
ซึ่งคิดเป็นสัดส่วนประมาณร้อยละ 21.18 ร้อยละ 16.36 และร้อยละ 52.02 ของสินทรัพย์รวม
ตามลำดับ และ ณ สิ้นปี 2549 บริษัทฯมีสินทรัพย์รวมเท่ากับ 969.64 ล้านบาท เพิ่มขึ้น 162.80
ล้านบาท จาก 806.84 ล้านบาท ณ วันที่ 31 ธันวาคม 2548

สินทรัพย์หมุนเวียน

ลูกหนี้การค้า

บริษัทฯมียอดลูกหนี้การค้าสุทธิ ณ สิ้นปี 2547 2548 และ 2549 เท่ากับ 101.21 ล้านบาท
170.85 ล้านบาท และ 250.32 ล้านบาท ตามลำดับ
สาเหตุที่ลูกหนี้การค้าของบริษัทฯเพิ่มสูงขึ้นในปี 2547 และ 2548
เนื่องจากการที่บริษัทฯมียอดขายที่เพิ่มสูงขึ้นดังที่ได้กล่าวมาแล้วในส่วนของรายได้จากการขาย
ซึ่งลูกหนี้บริษัทฯส่วนใหญ่เป็นบริษัทต่างชาติที่มีฐานะการเงินดี อย่างไรก็ตาม ที่ผ่านมาในปี 2547
บริษัทฯได้มีการตั้งค่าเผื่อหนี้สงสัยจะสูญจำนวน 5.30 ล้านบาท
เนื่องจากมีลูกค้าสองรายได้เลิกกิจการไป และบริษัทฯได้ทำการตัดหนี้สูญในงบการเงินปี 2548
บริษัทฯมีนโยบายในการกำหนดระยะเวลาการชำระหนี้ที่ชัดเจน อย่างไรก็ตาม
ได้มีการชำระเงินที่ล่าช้าไปจากเงื่อนไขที่ได้กำหนดเนื่องจากมีลูกค้าบางกลุ่มขอชำระสินค้านานกว่าที่ได้ตกลงไว้กับบริษัทฯ
แต่จัดว่าเป็นสัดส่วนที่น้อยเมื่อเทียบกับมูลค่าลูกหนี้ทั้งหมดและยอดขายของบริษัทฯ

ทั้งนี้ บริษัทฯได้ทำการติดต่อและติดตามอย่างใกล้ชิด
และได้รับการชำระเงินจากลูกหนี้ที่ค้างชำระมากกว่า 90 วันทั้งหมดในเดือนมิถุนายน 2549
โดยมีรายละเอียดของลูกหนี้การค้า ณ สิ้นปี 2547 2548 และ 2549 ดังแสดงในตารางข้างล่างนี้

หน่วย: ล้านบาท

  --------------------- ---------------- ---------------- ----------------
  รายละเอียดลูกหนี้         31 ธันวาคม 2547   31 ธันวาคม 2548   31 ธันวาคม 2549

  ยังไม่ถึงกำหนดชำระ       78.36            116.89           227.10

  ค้างชำระไม่เกิน 90 วัน    15.12            38.72            23.09

  ค้างชำระเกินกว่า 90 วัน   13.02            15.23            0.13

  หัก ค่าเผื่อหนี้สงสัยจะสูญ    (5.30)           ( - )            ( - )

  ลูกหนี้การค้าสุทธิ          101.21           170.85           250.32
  --------------------- ---------------- ---------------- ----------------

บริษัทฯมีระยะเวลาเก็บหนี้เฉลี่ย ณ สิ้นปี 2547 2548 และ 2549 เท่ากับ 29.66 วัน 37.44 วัน
และ 56.93 วัน ตามลำดับ
ระยะเวลาเก็บหนี้ที่เพิ่มขึ้นนั้นเนื่องจากนโยบายในการขยายตลาดสำหรับผลิตภัณฑ์ถุงพลาสติกประเภทถุงใส่ผักและผลไม้
ซึ่งทางบริษัทฯได้ทำการขยายระยะเวลาเก็บหนี้ให้ยาวขึ้นเป็น 120 วัน
เพื่อให้สอดคล้องกับระยะเวลาเก็บหนี้โดยทั่วไปของลูกค้าในตลาดนี้
ทำให้ค่าเฉลี่ยกับลูกค้ารายอื่นๆของบริษัทฯเพิ่มสูงขึ้น อย่างไรก็ตาม
บริษัทฯไม่ได้มีปัญหาสภาพคล่องทางการเงินจากการเพิ่มระยะเวลาเรียกเก็บหนี้จากลูกหนี้การค้าของบริษัทฯ
แต่อย่างใด

สินค้าคงเหลือ

สินค้าคงเหลือของบริษัทฯ ประกอบด้วย วัตถุดิบ งานระหว่างทำ และสินค้าสำเร็จรูป
โดยส่วนใหญ่ของสินค้าคงเหลือเป็นวัตถุดิบหรือเม็ดพลาสติก โดย ณ สิ้นปี 2548
บริษัทฯมีวัตถุดิบคงคลังหรือเม็ดพลาสติกจำนวน 80.10 ล้านบาท จากสินค้าคงเหลือรวม 131.97
ล้านบาท ซึ่งเป็นการสั่งซื้อและจัดเก็บวัตถุดิบเพื่อให้เพียงพอต่อการผลิตตามคำสั่งซื้อในแต่ละช่วง
ทั้งนี้ สินค้าคงเหลือของบริษัทฯมีอายุค่อนข้างสั้น
เนื่องจากกระบวนการผลิตของบริษัทฯมีการเคลื่อนไหวที่รวดเร็ว
ตั้งแต่วัตถุดิบเริ่มต้นเข้าสายการผลิตจนกระทั่งผลิตเสร็จเป็นสินค้าสำเร็จรูปใช้เวลาไม่มาก
ประกอบกับบริษัทฯทำการจัดส่งให้ลูกค้าอย่างต่อเนื่องทุกสัปดาห์ และ ณ สิ้นปี 2549
บริษัทฯมีสินค้าคงเหลือจำนวน 131.00 ล้านบาท โดยมีวัตถุดิบหรือเม็ดพลาสติกมูลค่า 74.33
ล้านบาท คิดเป็นประมาณร้อยละ 56.74 ของสินค้าคงเหลือทั้งหมด

หน่วย: ล้านบาท

  ----------------- ----------------- ----------------- -----------------
  สินค้าคงเหลือ        31 ธันวาคม 2547    31 ธันวาคม 2548    31- ธันวาคม 2549

  สินค้าสำเร็จรูป       13.38             14.31             16.99

  งานระหว่างทำ       17.46             22.26             20.75

  วัตถุดิบ             73.35             80.10             74.33

  วัสดุโรงงาน         6.65              15.30             18.92

  รวมสินค้าคงเหลือ     110.84            131.97            131.00
  ----------------- ----------------- ----------------- -----------------

บริษัทฯมีระยะเวลาขายสินค้าเฉลี่ย ณ สิ้นปี 2547 2548 และ 2549 เท่ากับ 38.56 วัน 38.95
วัน และ 40.61 วัน ตามลำดับ จากตารางรายละเอียดสินค้าคงเหลือข้างต้น
จะพบว่าการเพิ่มขึ้นของระยะเวลาการขายสินค้าเฉลี่ยส่วนใหญ่มาจากการเพิ่มขึ้นของสินค้าสำเร็จรูปและงานระหว่างทำ
ซึ่งเป็นผลมาจากความต้องการผลิตภัณฑ์บางกลุ่มของบริษัทฯ เช่น ถุงใส่ผักและผลไม้
มีลักษณะเป็นฤดูกาล
ทำให้บริษัทฯต้องมีการผลิตและจัดเก็บสินค้าเร็จรูปไว้จำนวนหนึ่งเพื่อเตรียมจัดส่งให้กับลูกค้าในช่วงที่มีความต้องการจำนวนมาก
นอกจากนี้ บริษัทฯยังได้เริ่มผลิตถุงใส่ผักผลไม้ชนิดที่เป็นผลิตภัณฑ์ใหม่ของบริษัทฯในไตรมาสที่ 3 ปี
2549 นี้ เพื่อเตรียมส่งออกให้กับลูกค้าในไตรมาสที่ 1 ปี 2550

สินทรัพย์ไม่หมุนเวียน

ที่ดิน อาคารและอุปกรณ์

บริษัทฯมีที่ดิน อาคาร และอุปกรณ์สุทธิ ณ สิ้นปี 2547 เท่ากับ 423.52 ล้านบาท ปี 2548 เท่ากับ
419.70 ล้านบาท และปี 2549 เท่ากับ 491.02 ล้านบาท โดยในปี 2549
ถือเป็นปีที่บริษัทฯมีการลงทุนเป็นจำนวนที่สูง กล่าวคือ บริษัทฯได้สั่งซื้อเครื่องจักรใหม่ เป็นจำนวน
132 ล้านบาท รวมทั้งการสร้างอาคารคลังสินค้า 1 หลัง รวมระบบไฟและอุปกรณ์ติดตั้ง
เป็นจำนวนกว่า 40 ล้านบาท ส่งผลให้บริษัทฯมีกำลังการผลิตเพิ่มขึ้นเป็น 23,919 ตันต่อปี จาก
18,732 ตันต่อปีในปีก่อนหน้า

ณ สิ้น 31 ธันวาคม 2549 บริษัทฯมีที่ดิน อาคาร และอุปกรณ์ จำนวน 491.02 ล้านบาท
โดยมีรายการที่เพิ่มเติม คือ เครื่องจักรและทรัพย์สินในส่วนอาคารคลังสินค้า

เงินลงทุนระยะยาวอื่นๆ

บริษัทฯมีเงินลงทุนระยะยาว ณ วันที่ 31 ธันวาคม 2547 2548 และ 2549 จำนวน 26.83
ล้านบาท 31.98 ล้านบาท และ 37.32 ล้านบาท ตามลำดับ โดยเงินลงทุนระยะยาวของบริษัทฯคือ
เงินฝากประจำที่มีภาระผูกพัน
ซึ่งบริษัทฯจำนำเงินฝากประจำดังกล่าวเป็นหลักประกันสินเชื่อจากธนาคารและสถาบันการเงิน
และเป็นหลักประกันการนำเข้าวัตถุดิบกับกรมศุลกากร

12.2.3 การวิเคราะห์สภาพคล่อง

กระแสเงินสดจากการดำเนินการ

ในปี 2547 บริษัทฯมีกระแสเงินสดจากการดำเนินงานลดลงเท่ากับ 34.39 ล้านบาท
ทั้งนี้การที่กระแสเงินสดจากการดำเนินงานมีค่าลดลง
เนื่องจากบริษัทฯได้มีการขยายฐานลูกค้าเพิ่มเติม
และได้มียอดคำสั่งซื้อเข้ามาเป็นจำนวนที่สูงขึ้นจากปี 2546 ทำให้บริษัทฯมีลูกหนี้การค้า และ
สินค้าคงเหลือเพิ่มขึ้นจากงวดก่อนเป็นมูลค่า 74.54 ล้านบาทและ 73.99 ล้านบาท ตามลำดับ

ในปี 2548 บริษัทฯมีเงินสดสุทธิได้มาจากกิจกรรมดำเนินงานจำนวน 43.30 ล้านบาท
ซึ่งประกอบด้วยกระแสเงินสดรับจากการดำเนินงานจำนวน 136.36 ล้านบาท
และถูกหักลบกันกับกระแสเงินสดสุทธิใช้ไปในการเปลี่ยนแปลงในสินทรัพย์และหนี้สินดำเนินงานจำนวน
93.06 ล้านบาท
โดยเงินสดสุทธิใช้ไปในการเปลี่ยนแปลงในสินทรัพย์และหนี้สินดำเนินงานโดยหลักประกอบด้วย
การเพิ่มขึ้นของลูกหนี้การค้าจำนวน 69.83 ล้านบาท เนื่องจากการเพิ่มขึ้นของรายได้จากการขาย

สำหรับปี 2549 บริษัทฯมีเงินสดสุทธิได้มาจากกิจกรรมดำเนินงานจำนวน 40.37 ล้านบาท
ซึ่งประกอบด้วย กระแสเงินสดรับสุทธิจากการดำเนินงานจำนวน 115.63 ล้านบาท
และส่วนที่เหลือมาจากการเปลี่ยนแปลงในสินทรัพย์และหนี้สินดำเนินงาน

กระแสเงินสดจากการลงทุน

ในปี 2547 บริษัทฯมีกระแสเงินสดใช้ในการลงทุนสุทธิเท่ากับ 241.05 ล้านบาท
โดยบริษัทฯได้ซื้อสินทรัพย์ถาวรใหม่ทั้งสิ้น 261.80 ล้านบาท
ซึ่งสินทรัพย์ที่เพิ่มขึ้นส่วนใหญ่เป็นเครื่องจักรและอุปกรณ์ รวมถึงโรงงานที่ 3 และปี 2548
บริษัทฯมีกระแสเงินสดที่ใช้ไปในการลงทุนสุทธิเท่ากับ 67.43 ล้านบาท
โดยบริษัทฯได้จัดซื้อสินทรัพย์ถาวร 53.12 ล้านบาท ซึ่งเป็นสินทรัพย์ประเภทโรงงาน
เครื่องจักรและอุปกรณ์ สำหรับปี 2549 บริษัทฯมีกระแสเงินสดใช้ไปในการลงทุนเท่ากับ 145.94
ล้านบาท ซึ่งการลงทุนยังคงอยู่ในสินทรัพย์ถาวร ประกอบไปด้วยเครื่องจักรและอุปกรณ์
และทรัพย์สินที่สร้างแล้วเสร็จ

กระแสเงินสดจากการจัดหาเงิน

ในปี 2547 บริษัทฯมีกระแสเงินสดที่ได้มาจากการจัดหาเงินสุทธิเท่ากับ 276.07 ล้านบาท
ซึ่งมีกระแสเงินสดได้มาจากเงินเบิกเกินบัญชีและเงินกู้ยืมระยะสั้นจากสถาบันการเงิน 154.54
ล้านบาท สำหรับการเพิ่มขึ้นของลูกหนี้ของบริษัทฯ และเงินกู้ยืมระยะยาว 148.33 ล้านบาท
เพื่อการขยายโรงงานและสั่งซื้อเครื่องจักร
ขณะเดียวกันบริษัทฯมีกระแสเงินสดใช้ไปในการจ่ายเงินปันผลทั้งสิ้น 51.00 ล้านบาท ปี 2548
บริษัทฯมีกระแสเงินสดได้มาจากการจัดหาเงินสุทธิเท่ากับ 41.43 ล้านบาท
ซึ่งมีกระแสเงินสดได้มาจากการเบิกเกินบัญชีและเงินกู้ยืมระยะสั้นจากสถาบันการเงิน 79.84
ล้านบาท สำหรับการเพิ่มขึ้นของลูกหนี้ของบริษัทฯ
ขณะเดียวกันบริษัทฯมีกระแสเงินสดใช้ไปจากการจ่ายเงินปันผลจำนวน 29.76 ล้านบาท สำหรับปี
2549 บริษัทฯมีกระแสเงินสดใช้ไปจากการจัดหาเงินสุทธิ 99.01 ล้านบาท
ซึ่งรวมถึงการจ่ายเงินปันผล 31.00 ล้านบาทในไตรมาสที่ 2 ที่ผ่านมา

อัตราส่วนทางการเงิน

ในปี 2547 2548 และ 2549 บริษัทฯมีอัตราส่วนสภาพคล่องเท่ากับ 0.65 เท่า 0.73 เท่า และ
0.71 ตามลำดับ (ขณะที่ค่าเฉลี่ยของบริษัทในกลุ่มธุรกิจบรรจุภัณฑ์ในตลาดหลักทรัพย์แห่งประเทศไทย
สำหรับปี 2548 ที่ 1.96 เท่า)
สาเหตุที่อัตราส่วนดังกล่าวต่ำกว่าเฉลี่ยของอุตสาหกรรมเนื่องมาจากการเติบโตของธุรกิจของบริษัทฯ
ที่รวดเร็วเกินกว่าที่จะสามารถจัดหาทุนจากกระแสเงินสดภายในกิจการ (Internal Cash Flow)
เพียงแหล่งเดียว ทำให้กิจการต้องใช้แหล่งเงินกู้ระยะสั้นจากสถาบันการเงินจำนวนมาก
อย่างไรก็ตาม บริษัทฯ ตระหนักดีถึงผลกระทบของการใช้เงินกู้ระยะสั้นระดับที่สูงเป็นอย่างดี
และหลังจากที่บริษัทฯ สามารถระดมทุนจากประชาชนในครั้งนี้ บริษัทฯ
จะนำเงินทุนส่วนหนึ่งเพื่อคืนหนี้ระยะสั้นดังกล่าว ซึ่งจะทำให้อัตราส่วนสภาพคล่องของบริษัทฯ
เพิ่มขึ้นอยู่ในระดับปกติ

บริษัทฯมีอัตราส่วนหมุนเวียนลูกหนี้การค้าเฉลี่ยในปี 2547 2548 และ 2549 เท่ากับ 12.31 เท่า
9.75 เท่า และ 6.41 เท่า ตามลำดับ หรือคิดเป็นระยะเวลาเก็บหนี้เฉลี่ยประมาณ 29.66 วัน
37.44 วัน และ 56.93 วัน ตามลำดับ
ทั้งนี้ระยะเก็บหนี้เฉลี่ยของบริษัทฯสอดคล้องกับนโยบายเครดิตของบริษัทฯที่มีการให้เครดิตการค้าเป็นระยะเวลา
30 ถึง 120 วัน ขึ้นอยู่กับช่วงเวลาของคำสั่งซื้อ ช่วงเวลาที่ผลิต มูลค่าของยอดการสั่งซื้อ
รวมถึงข้อตกลงกับลูกค้าแต่ละราย ดังเหตุผลที่ได้กล่าวไปแล้วข้างต้น

ในปี 2547 2548 และ 2549 บริษัทฯมีวงจรเงินสด (Cash Conversion Cycle) ประมาณ
35.86 วัน 52.89 วัน และ 71.56 วัน ตามลำดับ
แสดงให้เห็นว่าบริษัทฯต้องอาศัยเงินกู้จากสถาบันการเงินเพื่อใช้เป็นเงินทุนหมุนเวียนของบริษัทฯ
ทั้งนี้
วงจรเงินสดที่เพิ่มขึ้นอย่างต่อเนื่องเป็นผลมาจากระยะเวลาเก็บหนี้เฉลี่ยและระยะเวลาขายสินค้าเฉลี่ยที่ยาวขึ้นดังที่ได้กล่าวไปแล้วข้างต้น
อย่างไรก็ตาม การเสนอขายหุ้นเพิ่มทุนให้กับประชาชนในครั้งนี้จะส่งผลให้บริษัทฯมีสภาพคล่องเพิ่มขึ้น
โดยบริษัทฯจะนำเงินที่ได้จากการออกขายหุ้นดังกล่าวส่วนหนึ่งมาใช้เป็นเงินทุนหมุนเวียนของบริษัทฯ

12.2.4 การวิเคราะห์แหล่งที่มาของเงินทุน

หนี้สิน

บริษัทฯมีนโยบายในการจัดหาเงินทุนจากเงินกู้จากสถาบันการเงินมาลงทุนในการขยายโรงงานและกำลังการผลิตของกิจการ
โดยบริษัทฯมีหนี้สินรวม ณ สิ้นปี 2547 เท่ากับ 591.69 ล้านบาท ตามลำดับ
การเพิ่มขึ้นของหนี้สินรวมในปี 2547
มีสาเหตุมาจากเงินเบิกเกินบัญชีและเงินกู้ยืมระยะสั้นจากสถาบันการเงินที่เพิ่มสูงขึ้น 154.54
ล้านบาท เพื่อนำมาใช้ในการบริหารสภาพคล่องจากลูกหนี้การค้าและการสั่งซื้อเม็ดพลาสติกที่เพิ่มขึ้น
เจ้าหนี้การค้าเพิ่มขึ้น 39.22 ล้านบาท จากการสั่งซื้อเม็ดพลาสติกและบรรจุภัณฑ์ที่เพิ่มขึ้น
ส่วนเงินกู้ระยะยาวเพิ่มขึ้น 133.01 ล้านบาท
จากการที่บริษัทฯเพิ่มเงินลงทุนในเครื่องจักรและโรงงานที่ 3 ตามที่ได้กล่าวไว้แล้วในส่วนของที่ดิน
อาคาร และอุปกรณ์ และ ณ สิ้นปี 2548 บริษัทฯมีหนี้สินมูลค่า 661.08 ล้านบาท
เพิ่มขึ้นจากปีก่อนหน้า เนื่องจากเงินเบิกเกินบัญชีและเงินกู้ยืมระยะสั้นจากสถาบันการเงินเพิ่มขึ้น
79.84 ล้านบาท จากการที่บริษัทฯมียอดจำหน่ายสินค้าที่เพิ่มขึ้น
ทำให้ต้องมีเงินทุนหมุนเวียนเพิ่มขึ้นในการสั่งซื้อวัตถุดิบหลัก
และการสั่งซื้อเครื่องจักรจากต่างประเทศเพื่อรองรับกำลังการผลิตที่เพิ่มขึ้น
ส่งผลให้หนี้สินของบริษัทฯเพิ่มขึ้นเป็น 799.82 ล้านบาท ในปี 2549

ส่วนของผู้ถือหุ้น

ณ สิ้นปี 2547 บริษัทฯมีส่วนของผู้ถือหุ้นเท่ากับ 97.23 ล้านบาท เพิ่มขึ้นเล็กน้อยจากปี 2546
โดยส่วนของทุนลดลงจากการที่บริษัทฯมีการจ่ายเงินปันผลออกไป 51.00 ล้านบาท
และเพิ่มขึ้นจากการเพิ่มทุนจากผู้ถือหุ้นเดิมมูลค่า 31.00 ล้านบาท และกำไรสุทธิสำหรับปี 2547 ที่
28.50 ล้านบาท และณ สิ้นปี 2548 บริษัทฯมีส่วนของผู้ถือหุ้นเท่ากับ 145.76 ล้านบาท
เพิ่มขึ้นมากเมื่อเทียบกับ ณ สิ้นปี 2547 เนื่องจากบริษัทฯมีผลกำไรประจำปีที่เพิ่มสูงขึ้น เท่ากับ
78.28 ล้านบาท แต่มีเงินปันผลจ่าย 29.76 ล้านบาท และสำรองตามกฎหมาย 1.50 ล้านบาท
และ ณ ปี 2549 บริษัทฯมีส่วนของผู้ถือหุ้นเท่ากับ 169.82 ล้านบาท
หลังจากจ่ายเงินปันผลในไตรมาสที่ 2 ปี 2549 ไป 31.00 ล้านบาท

ความเหมาะสมของโครงสร้างเงินทุน

อัตราส่วนหนี้สินต่อส่วนของผู้ถือหุ้นในปี 2547 2548 และ 2549 เท่ากับ 6.09 เท่า 4.54 เท่า
และ 4.71 เท่า ตามลำดับ
โดยอัตราส่วนหนี้สินต่อส่วนของผู้ถือหุ้นของบริษัทฯนับว่าเป็นอัตราที่สูงเมื่อเปรียบเทียบกับค่าเฉลี่ย ณ
สิ้น 30 มิถุนายน 2549 ของกลุ่มผู้ผลิตบรรจุภัณฑ์ ที่จดทะเบียนอยู่ในตลาดหลักทรัพย์แห่งประเทศไทย
(SET) ซึ่งมีค่าเฉลี่ยอยู่ที่ 0.98 เท่า และค่าเฉลี่ยของกลุ่มบริษัทที่จดทะเบียนในตลาดหลักทรัพย์
เอ็ม เอ ไอ มีค่าเฉลี่ยอยู่ที่ 1.08 เท่า ดังนั้น หากบริษัทฯมีผลประกอบการที่มิได้เป็นไปตามที่คาด
หรืออัตราดอกเบี้ยมีความผันผวนโดยเฉพาะช่วงอัตราดอกเบี้ยขาขึ้น
อาจส่งผลกระทบต่อผลประกอบการของบริษัทฯและผลตอบแทนของผู้ถือหุ้น

นอกจากนี้ อัตราส่วนหนี้สินต่อส่วนของผู้ถือหุ้นอยู่ที่ 4.71
เท่านั้นได้เกินกว่าเงื่อนไขสัญญาการกู้ยืมเงินระยะยาวในเรื่องของการดำรงอัตราส่วนหนี้สินต่อส่วนของผู้ถือหุ้นของสถาบันการเงิน
2 แห่งด้วยกัน บริษัทฯได้ทำการชี้แจงให้สถาบันการเงินทั้ง 2
แห่งทราบถึงเหตุผลพร้อมทั้งแนวทางแก้ไข
และได้รับการผ่อนผันเงื่อนไขดังกล่าวจากสถาบันการเงินทั้ง 2
แห่งโดยไม่มีการกำหนดเงื่อนไขเพิ่มเติมหรือเงื่อนเวลาใดๆ ทั้งนี้
บริษัทฯมีวัตถุประสงค์ในการเพิ่มทุนจดทะเบียน
เพื่อนำเงินที่ได้จากการเสนอขายหุ้นสามัญต่อประชาชนไปชำระคืนเงินกู้
(ดูรายละเอียดเพิ่มเติมในหัวข้อวัตถุประสงค์การใช้เงิน ส่วนที่ 2 หน้าที่ 1)
ซึ่งจะสามารถลดอัตราหนี้สินต่อทุนของบริษัทฯลงไปอยู่ต่ำกว่า 2 ต่อ 1 เท่า
และยังส่งผลให้ภาระดอกเบี้ยลดลงตามมูลหนี้ที่ลดลงอีกด้วย

ที่ประชุมวิสามัญผู้ถือหุ้นครั้งที่ 2/2549 เมื่อวันที่ 21 มีนาคม 2549
ได้มีมติให้ทำการลดทุนจดทะเบียนที่ยังไม่ได้ชำระลงจำนวน 23.00 ล้านบาท
พร้อมกับเพิ่มทุนจดทะเบียนอีกจำนวน 66.00 ล้านบาทในคราวเดียวกัน
มีผลทำให้บริษัทฯมีทุนจดทะเบียนเพิ่มจากเดิม 85.00 ล้านบาท เป็น 128.00 ล้านบาท เมื่อวันที่
28 เมษายน 2549 การเพิ่มทุนจดทะเบียนในครั้งนี้
เพื่อให้เป็นไปตามเงื่อนไขในบัตรส่งเสริมการลงทุน (BOI)
ที่กำหนดให้บริษัทฯต้องมีทุนจดทะเบียนไม่น้อยกว่า 120.00 ล้านบาท ภายในวันที่ 8 ธันวาคม 2550
ทั้งนี้ หุ้นสามัญเพิ่มทุนจำนวน 66.00 ล้านหุ้นนั้น บริษัทฯได้จัดสรรหุ้นปันผลให้แก่ผู้ถือหุ้นเดิมจำนวน
31.00 ล้านหุ้น และเสนอขายแก่ประชาชนจำนวน 35.00 ล้านหุ้น ปัจจุบัน
บริษัทฯมีทุนที่ออกและเรียกชำระแล้วทั้งสิ้น 93.00 ล้านบาท

ภาระผูกพันในอนาคต

ณ วันที่ 31 ธันวาคม 2549 บริษัทฯมีหนี้สินและภาระผูกพัน ดังนี้

1. บริษัทฯได้ทำสัญญาเช่าที่ดิน กับนิคมอุตสาหกรรมในเขตอุตสาหกรรมส่งออกแหลมฉบังจำนวน 2
ฉบับ โดยมีระยะเวลาเช่าฉบับละ 30 ปี เริ่มตั้งแต่ 9 มกราคม 2539 ถึง 8 มกราคม 2569 และ
9 กันยายน 2545 ถึง 8 กันยายน 2575 ตามลำดับ โดยจะต้องจ่ายค่าเช่าทุกปีๆละ 1.19
ล้านบาท และ 2.25 ล้านบาท ตามลำดับ บริษัทฯชำระค่าเช่าที่ดิน สำหรับงวด 3 เดือน สิ้นสุดวันที่
30 กันยายน 2549 และ 2548 เป็นจำนวนเงิน 0.90 ล้านบาท และ 0.86 ล้านบาท
และสำหรับงวด 9 เดือนสิ้นสุดวันที่ 30 กันยายน 2549 และ 2548 เป็นจำนวนเงิน 2.66
ล้านบาท และ 2.58 ล้านบาท ซึ่งแสดงอยู่ในต้นทุนในการผลิต โดยมีภาระผูกพันที่ต้องจ่ายค่าเช่า ณ
วันที่ 30 กันยายน 2549 และ 2548 จำนวน 81.47 ล้านบาท และ 85.77 ล้านบาท ตามลำดับ
จนกระทั่งสิ้นสุดสัญญาเช่า

2. ณ วันที่ 31 ธันวาคม 2549 และ 2548
บริษัทมีหนี้สินที่อาจเกิดขึ้นจากการให้ธนาคารออกหนังสือค้ำประกัน จำนวน 38.27 ล้านบาท และ
38.71 ล้านบาท และมีเลตเตอร์ออฟเครดิตที่ยังไม่ได้ใช้ จำนวน 239 ล้านบาท และ 167.46
ล้านบาท ตามลำดับรวมทั้งมี การขายลดตั๋วเงินสินค้าส่งออก คงเหลืออยู่ วันที่ 31 ธันวาคม 2549
และ 2548 จำนวน EUR 20,887.20 และ USD 20,680.80 ตามลำดับ
โดยบริษัทจำนำเงินฝากประจำ (หมายเหตุ 7) จำนองที่ดิน อาคาร และเครื่องจักรบางส่วน
เป็นหลักประกัน

3. ผู้ผลิตถุงพลาสติกของประเทศไทย จีนและมาเลเซียรวมทั้งบริษัทด้วย
ถูกกล่าวหาว่ามีการทุ่มตลาดถุงพลาสติกในสหภาพยุโรปซึ่งบริษัทมีค่าใช้จ่ายด้านกฎหมายประมาณ
60,000 ยูโร (3 ล้านบาท) โดยเจ้าหน้าที่จากสหภาพยุโรป
ได้เข้ามาตรวจสอบข้อมูลที่บริษัทและประกาศผลการตรวจสอบอย่างเป็นทางการแล้วในเดือนกันยายน
2549 ลูกค้าของผู้ผลิตประเทศไทยจะต้องเสียภาษีนำเข้าสูงสุดร้อยละ 14.3
ในขณะที่ลูกค้าของบริษัทที่อยู่ในสหภาพยุโรปจะต้องเสียภาษีในอัตราร้อยละ 5.1
ซึ่งเมื่อเทียบกับผู้ผลิตรายอื่นในประเทศไทยถือว่าเป็นอัตราที่ต่ำที่สุด

4. ณ วันที่ 31 ธันวาคม 2549 และ 2548
บริษัทมีภาระผูกพันตามสัญญาบริการเพื่อนำหุ้นของบริษัทเข้าเป็นหลักทรัพย์จดทะเบียนในตลาดหลักทรัพย์ดังนี้

4.1 ค่าธรรมเนียมที่ปรึกษาทางการเงินและที่ปรึกษากฎหมายจำนวน 1 ล้านบาท

4.2 ค่าธรรมเนียมผู้จัดการจำหน่ายหลักทรัพย์ อัตราร้อยละ 2.75 ของมูลค่าการออกหลักทรัพย์

ค่าตอบแทนผู้สอบบัญชี

บริษัทฯแต่งตั้งบริษัท จำรัส ซีพีเอ จำกัด โดยมีนายจำรัส ปิงคลาศัย
ผู้สอบบัญชีรับอนุญาตเลขทะเบียน 1470 เป็นผู้สอบบัญชีบริษัทฯ สำหรับปี 2547 2548 และ 2549
โดยมีค่าตอบแทนผู้สอบบัญชี ดังนี้

ค่าตอบแทนผู้สอบบัญชี ค่าใช้จ่ายอื่น

2547 240,000 บาท 11,500 บาท

2548 375,000 บาท 33,000 บาท

2549 600,000 บาท

+-----------------------------------------------------------------------+
| 12.3 ปัจจัยและอิทธิพลที่อาจมีผลต่อผลการดำเนินงานหรือฐานะการเงินในอนาคต           |
+-----------------------------------------------------------------------+

ปัจจัยและอิทธิพลที่อาจมีผลต่อผลการดำเนินงานหรือฐานะการเงินในอนาคตนอกเหนือจากที่ได้กล่าวไว้ในส่วนที่
2 ข้อ 1 ปัจจัยความเสี่ยงแล้ว อาจเกิดขึ้นจากการลดลงของอัตราส่วนทางการเงิน ได้แก่
กำไรต่อหุ้น (Earning Per Share) เป็นต้น ซึ่งเป็นผลมาจากจำนวนหุ้นที่เพิ่มขึ้นจากการเพิ่มทุน

จากงบการเงินสิ้นสุดวันที่ 31 ธันวาคม 2548 บริษัทฯมีทุนชำระแล้วเท่ากับ 62.00 ล้านบาท
แบ่งเป็นหุ้นสามัญ 62.00 ล้านหุ้น มูลค่าที่ตราไว้หุ้นละ 1 บาท และมีกำไรสุทธิเท่ากับ 78.28
ล้านบาท หรือคิดเป็น 1.26
บาทต่อหุ้นโดยคำนวณจากจำนวนถั่วเฉลี่ยถ่วงน้ำหนักของหุ้นสามัญในช่วงปี 2548

ภายหลังการเสนอขายหุ้นในครั้งนี้ บริษัทฯจะมีจำนวนหุ้นสามัญเพิ่มขึ้นเป็น 128.00 ล้านหุ้น
แบ่งเป็นหุ้นสามัญ 128.00 ล้านหุ้น มูลค่าที่ตราไว้หุ้นละ 1 บาท
ดังนั้นการเพิ่มทุนครั้งนี้อาจส่งผลให้มูลค่ากำไรต่อหุ้นของบริษัทฯในอนาคตน้อยกว่ากำไรต่อหุ้นที่เกิดขึ้นในอดีต
หากรายได้และกำไรสุทธิของบริษัทฯมีอัตราการเติบโตต่ำกว่าจำนวนหุ้นที่เพิ่มขึ้น
โดยจากกำไรสุทธิข้างต้น กำไรสุทธิต่อหุ้นปรับลด (Fully Diluted) จะมีค่าเท่ากับ 0.61
บาทต่อหุ้น

จากที่ผ่านมาบริษัทฯสามารถขยายยอดขายให้เติบโตอย่างต่อเนื่องในช่วงระหว่างปี 2546 จนถึงปี
2548 โดยมีอัตราเติบโตเฉลี่ย (CAGR) ร้อยละ 60.85 ต่อปี
ประกอบกับบริษัทฯได้ขยายกำลังการผลิตเพิ่มเติมเพื่อรองรับกับคำสั่งซื้อที่เพิ่มขึ้น
บริษัทฯจึงคาดว่ารายได้รวมในปี 2549 ที่เติบโตขึ้น
และมีผลกำไรที่สามารถชดเชยกับจำนวนหุ้นที่เพิ่มขึ้นจากการเสนอขายหุ้นต่อประชาชนดังกล่าวได้ในระดับหนึ่ง

จากงบการเงินสิ้นสุดวันที่ 31 ธันวาคม 2549 บริษัทฯมีทุนชำระแล้วเท่ากับ 93.00 ล้านบาท
แบ่งเป็นหุ้นสามัญ 93.00 ล้านหุ้น มูลค่าที่ตราไว้หุ้นละ 1 บาท และมีกำไรสุทธิเท่ากับ 55.06
ล้านบาท หรือคิดเป็น 0.59
บาทต่อหุ้นโดยคำนวณจากจำนวนถั่วเฉลี่ยถ่วงน้ำหนักของหุ้นสามัญในช่วงปี 2549